Bukit Ambok

Bukit Ambok ialah bukit di Daerah Tutong, Brunei.

 Latar belakang 
Toponim Bukit Ambok muncul pada lembar peta Hydrographic Office (H.O.) Chart nombor 2123 bernama Tanjong Baram to Tanjong Nosong yang menjangkau kawasan daripada Tanjung Baram di Daerah Miri, Sarawak ke Tanjung Nosong di Daerah Kuala Penyu, Sabah yang diterbitkan pada Disember tahun 1941.Hydrographic Office (H.O.) Chart No. 2123 — China Sea: Tanjong Baram to Tanjong Nosong. Dismeber 1941. Dicapai pada 15 Mac 2024. Ia juga dicatatkan dalam Gazetter (No. 8) – Borneo yang diterbitkan pada tahun 1944, karya Jabatan Tentera Laut Amerika Syarikat. Toponim bentuk muka bumi ini juga telah dimasukkan ke dalam pangkatan data geografi GeoNames dengan pengenal pasti Bukit Ambok dalam GeoNames ialah 1820942.

Dalam bahasa Melayu Brunei dalam rumpun bahasa-bahasa Austronesia, perkataan ambok merujuk kepada monyet. Secara harfiah, padanan terjemahan untuk Bukit Ambok dalam bahasa Melayu ialah Bukit Monyet. Secara tidak langsung, padanan terjemahan ini memberi gambaran awal tentang asal-usul nama Bukit Ambok yang mana dinamakan sempena banyak populasi monyet yang mendiami kawasan itu. Tetapi pendapat ini ditentang oleh penutur bahasa Tutong itu sendiri. Sebaliknya, penamaan Bukit Ambok adalah bersempena dengan sejenis buah, iaitu mata kucing. Perkataan ambok berasal daripada ambug, iaitu perkataan lama bagi mata kucing yang digunakan oleh penduduk tempatan Tutong. Terdapat banyak pokok mata kucing yang tumbuh menyebabkan penduduk mula mengelar bukit ini sebagai Bukit Ambok.

 Geografi 
Bukit Ambok mempunyai ketinggian  dari aras permukaan laut. Kedudukan fizikal bukit ini terletak pada tebing utara Sungai Tutong, iaitu kira-kira  ke arah timur-timur luat daripada Kuala Tutong, iaitu muara sungai bagi Sungai Tutong di Laut China Selatan. Bukit Ambok  ditumbuhi semak samun yang rendah, dan kelihatan menonjol ke atas dan tampak berbeza dengan kawasan hutan yang tumbuh padat di sekelilingnya. 

Kebanyakkan tanah Bukit Ambok dilitupi hutan dengan tumbuhan malar hijau. Topografi kawasan adalah rata. Terdapat kira-kira 111 orang penduduk perkilometer persegi di persekitaran Bukit Ambok menjadikan taburan penduduk sekitar Bukit Ambok dalam kategori jarang. Petempatan manusia yang terbesar yang berada paling hampir dengan Bukit Ambok ialah Pekan Tutong,  barat dari Bukit Ambok. Manakala Bandar Seri Begawan, iaitu ibu negara Brunei terletak pada arah timur laut dari Bukit Ambok iaitu sejauh .

 Rujukan 

Ambok
Kategori:Daerah Tutong